| ROK XXV. JARO XXV. 
GRUDZIEN DECEMBRO 
- EL POLLANDAJ VIDINDAĴOJ: ska 
F : 7 


Í LK LIMAS 
a ud SER ALO 


Barbakano en Krakow kaj pordego de S-ta Floriano. 


ESPERANTYSTA POLSKI 
POLA ESPERANTISTO 


POLA ESPERANTISTO 


MONATA REVUO DE ESPERANTISTA MOVADO EN POLUJO 
KAJ EKSTERLANDE. 


ESPERANTYSTA POLSKI 


MIESIECZNY PRZEGLĄD RUCHU ESPERANCKIEGO W POLSCE 
I ZAGRANICĄ. 


ROK XXV AROMAJ EE SLOT OJ UO ENEA Noa 
| 


GRUDZIEN 1931 DECEMBRO | 


PRO LA FESTO DE LIBRO. 


A 

iu el ni konas la ideon de Julio Baghy, la ideon jam tiel enuzi- 
ĝintan kaj, mi diru, eĉ tre ŝatatan, la ideon, kiu postulas de 

ĉiu Esperantisto, ke li la 15-an de decembro, naskiĝan tagon 

de la Majstro, aĉetu almenaŭ unu libron Esperantan, por tia- ` 
maniere plivigligi la libroeldonadon kaj movadon en Esperantista li- 
bromerkato. | : 

Pro tiu tago naskiĝas en la kapo kelkaj pensoj, kiujn mi volus 
prezenti al vi, karaj legantoj. 

Vi scias, kiel grandan rolon ludis en komenca poresperanta pio- 
nira laboro Esperantistoj-poloj, laborintaj kiel tradukantoj. Nur du 
nomojn mi menciu: Grabowski kaj Kabe. Dank' al ili ni okupis en 
Esperanto-literaturo tre eminentan lokon. Esperantistoj novaj, volan- 
te ekkoni gisfunde la lingvon devis legi iliajn tradukojn, kiuj estis por 
aliaj popoloj modelaj ekzerciloj. Neniu nacio havis tiom da verkoj 
tradukitajn en Esperanton, kiom ni. 


Sed tio estis. Nun ni devas forte timi, ke tiun honoran lokon, 
kiun ni posedis kaj kiun ni akiris, ni perdos en tre baldaŭa tempo. 
Delonge ĉe ni. nenio eldoniĝas. Antaŭ kelkaj jaroj aperis noveloj de 
Sienkiewicz en traduko de Lidja Zamenhof. De tiu tempo silento. Mi 
diras nur pri literaturaĵoj. 

Tiun staton ni devas nepre kaj senprokraste ŝanĝi. Ni estas ja 
tiom fortaj por ion valoran eldoni. Profitante la feston de libro, ni 
prezentas al vi, karaj legantoj, tute pretan projekton, kiu absolute 
devas realiĝi. 

Ni posedas er bonega traduko de s-o Bronisław Kuhl „Ne-Dian 
Komedion" de Zygmunt Krasinski, kiu estas, kiel sciate, unu el per- 
loj de nia literaturo. La libron ni devas eldoni. Ofertoj estas tre al- 
logaj. Ni ne volas profiti, sed prezenti al Esperantistoj veran juve- 
lon — por malalta prezo. 

Konkrete: ĉirkaŭ 100-paĝa libro, tre bona papero, bela duko- 
lora kovrilo en antaŭpago kostas nur 1.20 zł. Post apero de la libro 
2.00 zł. Krome: ni destinas la libron kiel premion por abonantoj de 
Pola Esperantisto, kiuj sendos la tutjaran nerabatitan abonprezon por 
la jaro 1932 anticipe kaj antaŭ apero de la libro, kio plenumiĝos en 
januaro de la sama jaro, 

Post du, tri tagoj vi ricevos mendilojn pere de „Pomocniczy ,Je- 
zyk $wiatowy'. Ĉiu el vi, estimataj legantoj, plenigu la mendilon kaj 
sendu la monon. Mendu por vi kaj por viaj konatoj iremdlandaj kiel 
valoran donacon por ili. Ne forgesu ankaŭ ĉe la finiĝanta jaro pri la 
abonpago por „Pola Esperantisto” kaj „Pomocniczy Jezyk Swiato- 
wy”. Plenumu nian peton kaj vian devon okaze de la Festo de Libro. 
Antaŭdankon! 


T. Hodakowski. 


EN TAGO DE LIBRO 


(15/XI7-~-1931) 
(Monologo de maljuna libro) 

(Venas el apuda ĉambro. Parolas malrapide kun paŭzoj) 

i havas la honoron prezenti min: mi estas libro. Libro Esperan 
M a... Libro-avino, se vi volas... Mia nomo estas al vi bone ko- 

nata: „Fundamento de Esperanto“. Maljuna mi estas... Sed 

ĉiam vigla, freŝa kaj... bela. Jes... Mi naskiĝis en jaro 1903 
en Warszawa sur strato Dzika Nr. 9, hodiaŭ, post longaj hezitadoj. 
fine — str. Zamenhofa. Mia patro estis la Majstro mem. Jes. Bedaŭrin- 
de, li mortis, sed mi postvivas kaj glorigos lin poreterne.. Pardonu 
afable mian babilemon. Mi estas babilemulino... Mi tre ĝojas 
vidi vin hodiaŭ ĉi tie, niajn karajn gastojn-aĉetontojn. Do mi plejko- 
re salutas vin en nomo de miaj gekamaradoj el apuda ĉambro... Ho- 
diaŭ estas tago Zamenhofa, tago de libro. Kiom da ĝojo, kiom da es- 
peroj por ni, libroj esperantaj, en ĉi tiu feliĉa tago! Kaj ne nur por ni, 
ankaŭ por vi, por la tuta esperantistaro. Jes.. Tago de 15. XII. estas 
tago de komuna ĝojo. Ĝi rememorigas, ke antaŭ 72 jaroj en urbo Bia- 
listok naskiĝis tiu, kies postea Esperanto montriĝis plej taŭga solvilo 
de la pachomara problemo. Tago por ni, libroj, speciale solena. Tago 
de nia liberiĝo. Oni prenos nin de la tablo aŭ breto vendeja. Ni fa- 
riĝos ornamo de privataj libraroj... Oni legos nin. Eble ne legos — ni 
kuŝos netranĉitaj. Sed tio ne gravas. Gravas, ke oni aĉetos nin... Pli- 
vigligos la libromerkaton. Kuraĝigos novajn aŭtorojn. Vivigos la li- 
teraturon.. Lingvo evoluos rapide... 

Eĉ tro rapide. En la rapido oni perdos ĝian belon. Anstataŭe 
oni vestos ĝin per monstraj kunmetaĵoj. Forgesos pri la elementaraj 
principoj de Esperanto, ke „Vortoj estas pli naturaj kaj bonsonaj, se 
ili estas ne kunmetitaj, sed uzataj aparte“... 

Tiujn. vortojn de la Majstro vi legos en liaj „Lingvaj respon- 
doj” sur paĝo 24. Aĉetu ĉi tiun plejgravan libron (post mi, kompre- 
neble), se vi volas korekte kaj bele paroli aŭ skribi en Esperanto. 
Mi ripetas: „lingvaj respondoj de L. L. Zamenhof, plena kolekto"... 
Prezo? preskaŭ senpage! Hm... mi iomete deflankiĝis de la temo... 
Pri kio mi parolis, Pardonu.. mia memoro. Aha!.. jes. Ni, libroj mal- 
junaj, posedas tutan virgecon de la stilo. Niaj junaj kamaradoj (feliĉe 
ne ĉiuj), ofte havas stilon kaj lingvon, kiuj rompas la kapon al la 
leganto. Ni eĉ decidis are en nia intereso kaj en intereso de la tuta 
esp-aro sendi delegacion al la Lingva Komitato kun peto malpermesi 
la aperigadon de libroj ne aprobitaj. Naskiĝu nur libroj bonstilaj. 

Aliaj estu abortataj tuj ĉe ilia komenciĝo. Jes. Pardonu milfoje. 
Mi volis hodiaŭ elŝarĝi mian koron. Mi dirus al vi ankoraŭ multe 
pli, sed mi timas trouzi vian paciencon. 

Do, finante, mi deziras al vi ĉiuj, karaj kaj baldaŭaj, malavaraj 
niaj posedantoj, bonan sanon, feliĉan jaron kaj multe, multe da mo- 
no. Ne ŝparu kelkajn monerojn! 

Forprenu nin el la apuda ĉambro. Faru al ni la ĝojon kaj lokon 
por aliaj libroj, niaj posteuloj. Vivu Esperanto, kiu donis al ni la vi- 
von, kaj al mi la okazon alparoli vin amike. 

Ĝis revido — tie... (en ĉambro apuda) (forirante en direkto de 
la ĉambro). Tie vi trovos krom mi multajn, aliajn tre 'nteresajn librojn. 
Ĝiuj bonstilaj, modelaj.. Fuŝverkojn ni forigis el nia anaro.. Latine 
oni diras: 

.. Bis dat qui cito dat. 

Kaj mi diras: 

— Duoble aĉetas, kiu rapide aĉetas. 

(riverencas kaj foriras). 


1931... XII. Fez. 


K. MAKUSZYNSKI (MIAJ LETEROJ). 


LQUDO AL LA LIBRO. 


LA LIBRO — JEN RADIECA MIRINDAĴO, JEN ORA FAJRERETO, JEN 
PECETO DE L' KORO, JEN RADIO DE ETERNA SUNO, KIU LUMAS SUR 
VOJO AL ETERNECO. ĜI ESTAS KUN NI, KIAM ESTAS MALGAJE KAJ ĜI 
RIDAS KUNE KUN NI. SEN ĜI ASPEKTUS NIA VIVO KVAZAŬ GLACIA DE- 
ZERTO, DURA, TERURA KAJ MORTA, LA VIVO SEN REVOJ, SEN POEZIO, 
SEN ILUZIOJ, SEN ĈIELARKO KAJ SEN TIO, KIO JETAS BRILON SUR ĜIAN 
KRUELECON. ONI POVAS EN MIRAKLA LIBRO PER SERIOZA RIGARDO 
RIMARKI ĈION BELAN: ANIMON CIELARKOKOLORAN, KORON PLENAN 
DE DOLĈECO, RIDETON DE NEKOMPAREBLA BELECO, ĜISLARMAN KOR- 
TUŜON, KOMPATON SENFINAN, HELECON DE L' RIGARDO, SENTEMON, 
SAĜECON SINCERAN, SUFERON PROFUNDAN, DOLORON NEESPRIME- 
BLAN, MALĜOJON MIRINDEGAN. KIE NE ESTAS LA LIBRO, TIE EN VIVO 
DE L' HOMO FARIĜAS MALBONA MALPLENECO, KIUN ONI POVAS NE- 
NIEL PLENIGI, TIE SEN ĜIA RADIO VAGAĈAS NEBULOJ KAJ DORMIGAJ 
VAPORAĴOJ, NASKIĜAS SENSUKECO KAJ LA PLEJ TERJRA MALSANO 
DE L' ANIMO: ENUO. LA HOMO VELKAS SEN BONA LIBRO KAJ SEN ĜIA 
SUNECA ILUZIO, SEN ĜIA PUREGA POEZIO KAJ SEN KANTO DE ĜIA KO- 
RO, KIEL VELKAS LA FLORO SEN SUNO. LA LIBRO INSTRUAS LA KO- 
RON PRI LA BONECO KAJ AMO, INSTRUAS PRI LA SANKTECO DE L 
SUFERO KAJ SERENECO EN DOLORO. LA LIBRO ESTAS SAĜULO MILDA 
KAJ PLENA DE DOLĈECO. MALPLENAN VIVON ĜI PLENIGAS PER LUMO, 
KAJ MALPLENAN KORON PER KORTUŜO. AL LA AMO ĜI DONAS FLUGI- 
LOJN, KAJ AL PENO ĜI DEPRENAS ŜARĜON. EN SENVIVECON DE L' HEJ- 
MO ĜI ENKONDUKAS VIVON, KAJ AL LA VIVO ĜI DONAS SENCON. LA 


LIBRO POVAS ĈION. 
Tradukis: T. Hodakowski. 

ZAKOPANE 


ĈEFLOKO DE VINTRAJ SPORTOJ KAJ SOMERA TURISMO 
EN POLUJO. 


a pola ebenaĵo ĝenerale finiĝas en sudparto de la lando per 

ke nordaj deklivoj de Karpatoj. Inter tiu montĉeno formas Ta- 
troj eminente elstarantan granitmasivon, krute suprenigantan 
el la montaro, al kiu ili apartenas. 

Tatroj distingiĝas per siaj montsuproj, kiuj atingas pli ol 2600 
m. kaj per sovaĝgromantika karaktero, kiu en aliaj altaj montaroj 
apenaŭ ekzistas. 

En relative malgranda detranĉaĵo 60 km longa kaj 20 km 
larĝa ni trovas centojn da pintoj kaj seloj, kiuj ĉiuj konser- 
viĝis en la fendriĉa prastato de la granitformacio. Pro tiu individua 
karaktero estas la altaj Tatroj la celo de multaj tre interesaj kaj emo- 
ciaj ekskursoj. 

Kiel centropunkto de la turista trafiko evoluis apud iliaj piedoj 
ZAKOPANE. Ĝi estas hodiaŭ la plej granda kuracejo, en kiu la 
sastnombro jaron post jaro kreskas, instigate per la kreado de ĉiaj 
penseblaj novaĵoj kaj atrakcioj kiel en aliaj eŭropaj montcentroj. 
Malgraŭ tio havas Zakopane propran inviduan grundspecon en la ar- 
hitektonika formigo kaj ankaŭ la interesajn morojn kaj kutimojn de 
la rasaj montloĝgantoj (Górale) kaj stampas krom sia moderna kulturo 
al eksterlanda vizitanto specialan kaj apartan ĉarmon. 


Nun posedas Zakopane pli ol 200 pensionojn luksajn, kaj tre mo- 
destajn, krome kelkajn hotelojn kaj kuracdomojn. La nombro de la 
kuraciĝantoj kaj turistoj dum la jaro superas 40.000 personojn, kaj 
la partopreno de la eksterlandaj vizitantoj ĉiam pli kreskas. 

Zakopane kuŝas akurate 1000 m super la marnivelo kaj pose- 
das specialajn klimatajn ecojn pro la malalta atmosfera premo, mal- 
granda humideco, forta sunefiko, ventŝirma situo, krome la riĉaj 
neĝadoj en la vintro, eksterordinara aerpureco kaj fine la maloitaj 
nebuloj. Tiukaŭze rekomendiĝas Zakopane tiel ĉe la pulmmalsano 
(komenca tuberkulozo), kiel ankaŭ ĉe la kataro de pulmpintoj, 
kaj de pli altaj spirorganoj, fine por la saniĝantoj post suferita pulm- 
inflamo kaj gripo. Ĝi montras ankaŭ brilajn efikojn ĉe la kuracado de 
anemio, klorozo, neŭrastenio, malsano de Basedov, malario, kiel 
ankaŭ perturbacioj de digestorganoj. 

Sed plej rapide evoluas Zakopane kiel ideala ripozloko kaj ren- 
devuejo de elito de pola socio, precipe el Varŝavo. La vivado kon- 
centriĝas krom en luksaj hoteloj kaj pensionoj en la kafejoj, dancejoj 
restoracioj, ĉe multaj prezentadoj en la teatroj, koncertoj, ekspozicioj 
de la artverkoj k. t. p. 

Ĉiujare okazas en Zakopane internaciaj aŭto- kaj motociklo- 
vetkuroj kaj el aliaj diversaj multaj somersportoj citinda estas la 
fiŝkaptado. El la granda amaso da atrakcioj oni devas nomi ĉe unua 
loko la vintro-sportojn. Zakopane posedas la plej grandan skisaltejon 
sur la kontinento, plu „Bobsleigh“- kaj „Rodel''-vojojn, glacikurejojn 
k. m. a. 

En la montaro ekzistas du rifuĝejoj t. e. unu ĉe la lago Mar- 

okulo (1392 m), dua sur t. n. Hala Gąsienicowa (1500 m), malfermitaj 
dum la tuta jaro. 


La prezoj estas je 30% ĝis 50% pli malaltaj ol eksterlande en 
la kuracejoj de la sama rango. 


Zakopane havas la oportunajn senperajn rapidfervojokunigojn 
kun Varŝavo kaj Poznań, ankaŭ kunkurantajn dormvagonojn. 

De la eksterlandaj fervojokunigoj kondukas la plej mallonga tra 
Krakovo. Rapidvagonaro Berlin-Bukarest kaj tiu de Parizo-Vieno- 
Krakovo-Lvovo. En la somersezono trafikas sur la linio Krakovo-Za- 


S paŭe kaj reen luksaj rapidaj aŭtoĉaroj, kiuj tiun vojon faras en 
3 horoj. 

El Krakovo oni aranĝas aŭtorondveturojn ĉirkaŭ Tatroj lra 
Zakopane, Javoĵina, Schmecks, Waagvalo al Arvakasteloj kaj reen 
kaj ankaŭ por favori la internacian turistikon, jam en nuna sezono 一 
aŭtoveturojn de Krakovo tra Zakopane ĝis Marokulo, al Schmecks 
kaj Poprad Velka, stacio kuniganta kun rapidvagonaroj de la Kaschau- 
Oderberg-fervojo en la Ĉeĥoslovakujo. 

La direktado de la ekskursorganizado kaj de la konstanta aŭ- 
totrafiko estas en la mano de „Asocio por favori la turismon en Po- 
lujo“ Krakovo, Szpitalna-str. 36, telef. 11385, kie oni povas ankaŭ ri- 
cevi ĉiajn detalajn informojn rilate la restadon en Zakopane, liberajn 
loĝejojn k. t. s. 

En Zakopane mem donas ĉiajn respektivajn informojn la Direk- 
cio (Ĉefplaco). 

Tradukis: Dr. Leon Zupn'k. 
Z. KLESZCZYNSKI. 


ĈAGRENO DE SANKTA NIKOLAO. 


Sankta Nikolao timis iom sanklan Petron kaj sentis por li grandan respe- 

ktou, tamen tiun fojon li ne plu eltenis. | 
Mi ne prenos! obstinis la Sanktulo. ~—- Kiel mi vin, Pelro, respektas, 
ne prenos! Eĉ ne revu! 

Sankta Petro ekridetis indulgeme. 

-- Ciujare estas kun vi, karulo, la sama historio... 

-.. Ne la sama. 

-- La sama. ; 

— Ne la sama. Je l' fotografa aparato mi konsentis. Kaj je l' bicikledo an- 
kaŭ. Kaj je l' gramofono. Kaj je aliaj novaĵoj. 

—- Ba! Kaj ĉu vi memoras, kiom vi tiam koleris? 

... Estas eble, ke mi koleris, ĉar mi estas malnovmoda sanktulo kaj ne 
ŝatas ĉi tiujn diversajn maŝinetojn... Sed mi konsentis! Mi cedis al vi, sankta 
Pordisto! mi obeis! Mi puŝis ĉion ĉi en miajn vojaĝsakojn kaj ĝojigis l' infanojn? 
Ĉefe pro ili! Car se laŭ mia gusto, do mi kiel antaŭe... ĉevaletojn.. soldatojn... 
pupojn... frandaĵojn... nu kaj vipfaskon por ĉiu eventualaĵo... Tamen vi diris: apa- 
ralon — mi prenis ankaŭ aparaton; vi diris poste: bicikledon -—- mi prenis la 
bicikledon, kvankam min tiu hislorio pikis surdorse kaj per pedalo disŝiris la sa- 
kon. Vi diris gramofonon mi enpakis ĝin! Kvankam verdire, Petro, apenaŭ mi 
tiam ne pekis... Kiom longe Kristnaskajn kantojn ili ludis, bone... Sed ili prenis 
kaj ekludis iun pecon, ke mi ekruĝiĝis pro honto. Mi ŝtopis l' orelojn kaj for- 
kuregis rapide... 

— Nu vidu. Nenio terura okazis. 

— Eh, Petro! Vi tro estas indulgema por la homoj! 

— Certe! Ĉiutage mi havas ĉi tie klopodojn kun la pekuloj. Bele mi aspe- 
ktus, se mi pro io ajn ruĝiĝus. 

— Bal 

— Nu, ĉu vi prenos? 

一 Ne. 

— Ne? 

一 Ne! 

— Kaj se mi dirus al vi, ke tio ĉi estas nenia diablaĵo? 

— Tamen ĉu oni povas lion scii? 

Tie ĉi sankta Nikolao iom ekhontis, ĉar li sciis, ke diablaĵo ne povas ek- 
zisti en proksimo de Dia trono. 

Tamen ĉar li estis sanktulo iom ekscitiĝema kaj ankaŭ sufiĉe obstina, li 
frapis kolere per la piedo. 

-— Mi diris, ke ne, do ne! 

Sed sankta Petro konis kontrau sankta Nikolao rimedojn. Li ofendigis nek 
pro l' obstino, nek pro l' malobeemo (neniu en la ĉielo ankoraŭ piedfrapis kon- 
traŭ la Pordisto de Dio), nur li fermetis unu okulon, alrigardis signifplene san- 
klan Nikolaon kaj diris disetendante la manojn: 

- Kion fari? Se vi ne volas, do ne. 

Kaj poste ankoraŭ aldonis forirante: 

Tamen l' infanaro ĉagreniĝos... 

Sciis bone sankta Petro, kion li faris. Ĉar sankta Nikolao havis por l' in- 
fanoj koron amantan kaj molan, kiel vakso... Kaj pleje li ne toleris infanajn lar- 
mojn. Li preferus ĉion, nur ne larmojn de tiuj etuloj... 

Li kutimis paroli: 

— Sufiĉe ili plorados en la vivo, kiam ili plenkreskos! 

Tial do okazis, kiel antaŭvidis la Dia Pordisto. Sankta Nikolao treege kon- 
fuzigis. Li hontis kapitulaci, komencis movigi la lipharojn kaj la barbon premŝi- 
ri kaj sulkigi la frunton... 

Senhelpe... 

Fine li alrigardis sanktan Pelron el sub la grandaj, grizaj brovoj unu kay 
duan fojon kaj diris kvazaŭ minace, sed efektive bonkore: 

Nu, donu do tiun ĉi radjon.. Mi portos! 

Kaj ien tiel okazis, ke en la vojagsakoj de sankta Nikolao trovis sin an- 
kaŭ radjo, la plej granda ĝojo de l' infanoj, la plej dezirinda donaco. 

Baldaŭ konvinkiĝis sankla Nikolao, ke li kaŭzis al la homoj sur la tero 
plezuron, kaj mem li ne tro estis ŝarĝita. 

Frapis lin ankaŭ io —- absoluta manko de plendoj. 

Ĉar oni devas scii, ke ĉe tia amaso da donacoj la sanktulo iafoje eraris 
kaj lasadis en la hejmoj, kie eslis sole knaboj, pupojn, kaj, kie estis knabinoj, 
plumbajn soldatojn. 

Okazadis ankau kun tiuj soldatoj, ke la sanktulo eraris pri la limoj de la: 
teraj ŝtatoj tiam estis konfuzo. lu germana Fritz ricevis francajn piou-piou en 
blu-grizaj surtutoj, iu franca Rene plumbajn kavalirojn en pikelhaŭboj, iu pola 
Leszek litovajn ŝaŭlisojn. 

En radjo tiaj malagrablaj eraroj estis ekskluzivitaj. 

Eĉ kontraŭe... 

Aŭskultante la infanajn voĉetojn, $ojplenajn kaj purajn, en iu momento: 
ekpensis la sanktulo, ke radjo kvazaŭ efektive foriŝadis la limojn dividantajn la 
naciojn je malpacaj kat malamikaj tendaroj kaj ke laŭ le takto de Kristnaskaf 
kantoj, transsendataj al ĉiuj, malfermiĝis pli large la homaj koroj, al kiuj la plo- 
retantaj angeloj antaŭe vane serĉis orajn ŝlosilojn. 

Tradukis el la pola lingvo Baroko. 


TADEUSZ BILINSKI. 


LA GARDENO DE PETRO JOHANO VIKO. 


algraŭ du antaŭnomoj Petro Johano Viko nek estis poeto, nek: 
romanverkisto, sed li estis impostoficisto kaj... fraŭlo. 
Eble tio ŝajnos al iu slranga, sed Petro Johano havis... 
„idealon", al kiu en la soleco de sia koro li starigis kapeleton. 
Tiu idealo ne estis —- kiel kutimis okazi inter liaj ofickamara- 
doj ia Zonjo aŭ Manjo, ĉar Petro Johano neniam laris tion, kion. 
faras la aliaj, sed tiu idealo estis ...la ĝardeno. 

Ĵes... lia idealo, lia granda amo kaj pasio de lia tuta viro estis 
la ĝardeno, kiun li ne havis, kaj kiun li deziris havi je ĉiu prezo. 


Petro Johano Viko — kiel ni jam menciis — estis impostofici- 
sto. Oni scias, ke ne „superverŝiĝas', kiam oni estas eĉ stabila ofi- 
cisto — tamen oni povas iel vivteni sin, se oni estas, kiel Petro Jo- 


hano, „seninfana“ fraŭlo kaj se oni havas malgrandajn bezonojn. 

Kiam dimanĉe liaj ofickolegoj iradis posttagmeze, ekster la ur- 
bon, por drinki bieron en societo de siaj edzinoj aŭ hazardaj ami- 
kinoj, kaj por manĝi svisan fromaĝon kun acida kukumo, en tiu sama 
tempo Petro Johano Viko staris ĉe fenestro de sia ĉambro kaj kal- 
kulis malgrandajn, blankajn nubetojn, ŝafetojn, kiuj kuradis tra la 
blua kampo aŭ li vagadis, for de homoj, en la urboparko. Tiam li pen- 
sis pri „sia“ gardeno.. Kaj tiu gardeno ne estis ia „ordinara“ enuiga 
ĝardeno, kun granda angle tondita herboplaco kaj kun kelkaj, ape- 
naŭ floraroj disĵetitaj ĉe la randoj de la gazono. Ne... en lia gardeno 
devis svarmi pro floroj, suprenŝpruci per kaskado de tre helaj ko- 
loroj, bruli kaj brileti, ke la okuloj doloru, kiam oni rigardis la 
florojn! 

Do iu malnovmoda ĝardeneto kaj meze sur la bastono la granda 
arĝenta vitra globo, en kiu respeguliĝus la tuta lukso de koloroj. 

Tiu vitra globo estis preskaŭ la plej grava objekto. Li simple 
vidis ĝin ĉiam antaŭ siaj okuloj, kiel ĝi briletis en radianta plena suno 
kaj fajreris per mil koloroj. 

Kiam dimanĉo pasis, liaj kolegoj havis maldolĉajn mienojn kaj 
tolon en... la poŝo. Samtempe Petro Johano Viko, antaŭ ol li dur- 
miĝis, li ekprenis el la monujo misteran ŝlosileton, li malferm's mal- 
frandan feran skatoleton kaj enmetis ion: poste li ĝin fermis zorge- 
me. En tiu skatolo kaŝis sin „lia ĝardeno", kvazaŭ tiu genio el „Mil 
kaj unu noktoj", fermita en la vazo kaj atendanta ekliberiĝon. 

Kaj tiu tago alvenis, eĉ pli frue ol li esperis. Tiutage Petro Jo- 
hano ekprenis la tutan enhavon de l' skatolo kaj... aĉetis la ĝardenon, 
kiel sian eksklus'van „propraĵon“. Poste li aĉetis grandan aron da 
semoj kaj florplantoj. Estis nur floroj, neniaj fruktoj aŭ legomoj. 
Nenio praktika aŭ utila. Tia ĝardeno devis esti unu granda floraro. 
Nuntempe li nek vagis plu tra la urbparko, nek kalkulis nubetojn 
sur la ĉielbluo; nun li jam havis fine sian propran ĝardenon. Kaj kian 
ĝardenon! 

Floroj kaj floroj senfine, en ĉiuj koloroj kaj nuancaj. Do ardantaj 
peonioj apud modesta kaj bonodoranta rezedo, veluraj trikoleretoj, 
rozkoloraj kaj blankaj papavoj! Poste flamaj lakfloroj kaj enamiĝin- 
taj je si narcisoj. malvoj, tuberozoj kaj nikotianoj! Plejmulte tamen 
li ŝatis helverdajn kaj liliajn iridojn, kiuj suprenleviĝis superbe... 

Kaj kiam la vento ekblovis, subtila poleneto elŝutiĝis el la flo- 
roj kaj turniĝis kiel la pluvo en la aero. Tamen lia ambicio estis la 
rozoj: malhelrugaj, kiel purpuro de la reĝa mantelo, delikataj, krem- 
koloraj kun rozaj veinetoj, kiel la vangoj de la plej bela virino, kaj 
fine tute neĝoblankaj, puraj kaj sanktaj. 

Kaj meze de tiu ĉi beleco grandega radianta globo. kiu ensorbis 
kaj disĵetis malavare brilojn kaj kie en ridiga mallongigo respeguli- 
ĝis la tula ĝardeno de Viko kaj li mem, kun platigita grandega kapo, 
kun eta korpeto kaj mallongaj piedetoj. 

Petro Johano Viko estis tre feliĉa. Li sidis en sia ĝardeno, li ba- 
nis sin en la suno kaj admiris tiujn Diajn mirindaĵojn. Tio, kion li nun 
havis, superis liajn plej kuraĝajn revojn, ĉar ne nur la floroj kaŭzis 
al li mil ĝojojn --- kiam ili kreskis kaj disvolviĝis — sed ankaŭ tiu 
tuta senlace zumanta, svarmanta insektaro, kiun allogis miela aro- 
mo de la gardeno, zorgis ankaŭ pri tio, ke Petro Johano Viko havu 
plej multajn distraĵojn. 

Kaj tiel sidante en la ĝardeno li observadis diligente la armeon 
de formikoj, kiu marŝis kun serioza atento tra la ora sablo de la pied- 
vojeto. Ili iras antaŭen, elsendinte la «antaŭpostenojn.. Subite.. 
„Haltu''! Ili haltis kiel fiksitaj en la tero. „Kio okazis?” „Malhelpo“. 
Malgrandeta marĉeto haltigis la marŝon antaŭenigitan de 
la „ĉefa komando". 

Momento de la hezitado... kaj baldaŭ ĉirkaŭirante la marĉon, 
ili denove marŝas rapide antaŭen. 

Kun infana ĝojo li malkovris sur la folioj kaj en la kalikoj de 
l floroj, la kokcinelojn, tiujn „diajn bovinojn”, kaj grandan aron da 
verdaj skarabetoj, kies nomon li ne konis, li rigardadis al il' longajn 
horojn, kiam ili, briletante per smeraldaj tegiloj, suprenrampadis la 
trunketojn kaj la foliojn, kiuj malsuprenileksiĝis sub ilia pezo. por 
fine atingi la „mielan havenon". En la aero blankiĝis pro neĝaj pa- 
pilioj, kiuj interŝanĝis rapidajn kisojn. Ili defalis milde sur la kares- 
soifantajn kalikojn de la floroj kaj poste ili denove flugis «antaŭen, 
tiamaniere plenumante sian pluenplantigantan laboron. 

Ofte li vidis kiel per vento portataj semoj falis en large mal- 
fermitan internon de la floroj kaj li aŭskultis interese la zumadon 
de diligentaj abeloj, ne timante ilian pikilon. Unu fojon li eĉ ekvidis 
la reĝinon de abeloj, kiel ŝi suprenleviĝis pli kaj pli supren por ren- 
konti la sorte designitan kavalron, kun kiu ŝi devis soleni sian edzi- 
ĝan feston. 

Svarmis kaj zumis, murmuretis kaj flirtis en Vika ĝardeno; oni 
serĉis sin recipoke kaj oni trovis sin, oni trinkis iomete mielon, oni 
banis sin en la roso de l' floroj kaj oni dancadis en la sunbriloj. Vidan- 
te tiom da mirindaĵoj Petro Johano Viko ĝotis kaj ridetis dolĉe: 
Ĉio ja apartenas al li, al li sola. Al nemiu en la oficejo li diris pri sia 
ĝardeno. 

Tamen — ne sciate kiel — oni eksciis fine pri ĝi. Unu tagon tiu 
sciigo disvastiĝis en la oficejo: „Petro Johano Viko havas sian 
ĝardenon". 

-- Ni devas lin viziti... mizerulo enuas certe en sia ĝardeno, si- 
dante ĉiam nur sola. 

Kaj jam dimanĉe ili venis amase al li: — Jes, sendube, la ĝar- 
deno estas bela... ni konsentas pri tio. Kaj la sekvantan dimanĉon ili 
venis denove, lamen jam ne solaj, sed en akompano de siaj „amikinoj“ 
lli ordonis alporti la bieron kaj la fromaĝon, ili ridis kaj bruis, tre 
laŭdante la ĝardeneton de Viko. Baldaŭ la flavaj zorgeme sarkitaj pied- 
vojetoj, altkreskaj herbejoj kaj floraj bedetoj estis kovrataj per ciga- 
redrestaĵoj kaj kolbashaŭtetoj. La knabinoj romp's la florojn, por 
forĵeti ilin, kiam vespere ili estis jam velkintaj. l.a knabinoj persekutis 
la papiliojn, kiuj, ne alkutimigitaj al la vido de tiom da bruantaj kaj 
fumantaj homoj kaj ekterurigitaj, forlasis la ĝardenon, same, kiel la 

abeloj, per la fumado narkotitaj, kiuj rifuĝis al malproksimaj abe- 
lujoj. | 

| No.. dank' al Dio... tiuj abomenaj, malbelaj abeloj jam foriris, 
la knabinoj ĝojis, kurante nuntempe sen ia timo en Vika ĝardeno. 
De nun ili venadis ĉiudimanĉe... 

Petro Johano Viko sidis aparte ne partoprenante la ludon kaj 
li sentis pli kaj pli klare, ke li estas tie tute ne necesa. Cetere la ka- 
maradoj ne zorgis tute pri li, forgesinte pri lia ekzisto. 

—- Eh, maljuna enuiganto kaj strangulo — fine ili decidis kaj, 
mendante ĉiam novajn botelojn, ili drinkis, ludis kartojn kaj bruegis. 
Unudimanĉe Petro Johano Viko ne venis jam al „sia“ ĝardeno. 

— Ni ne bezonas lin... li nur ĝenas nin en nia amuzaĵo per sia 
ĉiam malkontenta mieno. 

Kaj nun ili ne devis jam sin geni... ili pli drinkis ankoraŭ, ridis 
kaj bruis senfine. 


En la sama tempo Petro Johano Viko staris ĉe la fenestro de 
sia ĉambro kaj kalkulis malgrandajn blankajn, lanajn nubetojn 


ŝafetojn, kiuj kuradis tra la blua kampo, kaj li... pensis pri „sia“ 
ĝardeno 


IRENA SZCZEPANSKA. 


MIA UNUA AERVETURADO. 


nklo Tadeo estis ĉiam „terura infano". Malgraŭ, ke infaneco 
estis jam por pli malreala sonĝo. Ĉarma, infana, senkulpa 
koro. Juna, freneza fantazio. Rideto sur la lipoj kaj en la animo. 
Senzorgeco kaj bonhumoro gvidis lin tra strange malgaja 
vivo, kiu por li estis senĉese bela deziro. 
Li estis artisto, infano de l' Dio, amo kaj arto. Sed kial „terura 
infano" ?... Ĉio nekomprenebla estas por homoj terura. 
La onklo estis ankaŭ infano de l' feliĉo. Ĉiuj revoj de lia riĉa 
vivo plenumiĝis! 
Sed la tero kun ĉiuj siaj valoroj ne sufiĉis por onklo Tadeo. 
Kiel li venkis teran vivon. li volis venki aeron. Ĉiuj konatoj kaj 
malkonatoj estis sufokataj. La onklo aĉetis aeroplanon! 
Ĝenerale ĉiu serioza homo cn aĝo de la onklo, havas jam pen- 
sion kaj lia vivo lariĝadas de tago al tago pli trankvila kaj silenta 
ĝis la morto. 


Do la facilanima onklo aĉetis belan, malgrandan aeroplanon kaj 
flugadis kiel papilio, malgraŭ siaj naŭdek kilo$ramoj. 

Ĉiuj fraŭlinoj amas malordinarajn agadojn en sia griza vivo. Do 
mi preskaŭ adoris la ĉarman onklon Tadeon, kiu similis al ni. Mi 
ofte konfesis al li miajn plej keŝitajn lrablinain sekretojn. La aminda 
onklo instruis al mi belecon de l' vivo kaj arto. 

Tiufoje mi flustris al la orelo de la amika onklo. miajn du gran- 
dajn revojn de m'a deziranta kora. Mi nepre devas flugi kaj ami. 

La saĝa onklo verdiktis grave kiel reĝo Salomono, ke estas tre 
facile kontentigi min per la plenumo de tiuj revoj. 

Mi enamiĝos onklon, kaj li flugos kun mi en aero. Konsilo estis 

tute klara kaj facila. Bedaŭrinde la onklo malgraŭ sia juna koro, ha- 
vis ja kvardek kelkajn jarojn! Mi preferis nur flugi kun li... 

La amo kaj la flugado estas tute simila, danĝera afero. Homo 
fluganta. same kiel homo amenta, estas ĉiam en nuboj. Unu kaj la alia 
povas ekfali de l' ĉielo, kaj rompi nukon aŭ koron. La efiko estas 
egale plorinda. La analogio estas tre granda, malgraŭ ke ne tuj vi- 
debla. 

Sed tiutage ni ne povis flugi, ĉar mankis vetero. Mi devis aten- 
di tutan nokton kaj tutan tagon! Kion signifas eterneco kompare kun 
atendado? 

Dum la tuta nokto mi terure sonĝis. Mi flugis, sidante sur mal- 
granda ruĝa ombrelo. kiel fajra birdo fluganta tien kaj reen. Faladis 
steloj, batante mian kapon. Fine la ruga ombrelo ŝanĝiĝis je blankaj 
veloj de l' boato kai mi eknaĝis oceanon. 

La mateno estis malgaje deprima. Grizegaj nuboj malheligis la 
ĉielon. Arĝentaj pluveroj ridetis de mia ĉagreno. Ili sonis malice, fra- 
pante brueme al mia fenestro. Sonorilo de l' telefono tranĉis aeron. 
La bona onklo informis min. ke vespere la vetero fariĝos trankvila 
kaj dolĉa 

Do je la sepa horo vespere ni du teruraj infanoj forlasos la enu- 
igan. teron por serĉi novajn emociojn. 

Horoj, kiuj antaŭis vesperon, estis senfine longaj. Ĉiu konsistis 
el ruĝa emocio, verda malpacienco kaj flav-lajra deziro. 

Por fari ion, mi vizitis miajn konatojn. Sed memkompreneble 
nur la aervojaĝo interesis min. Tial mi ne povis longe silenti, kaj mi 
rakontis al ĉiuj pri niaj projektoj. 

Granda fulmotondro freneziĝis en tiu momento. Unu juna ku- 
racisto prenis mian pulson, ĉu mi estas malsana. Li bedaŭris, ke li ne 
estis psika kuracisto, ĉar li ne povis konstati, ĉu mia cerbo estas tu- 
te normala. 

Ĉiuj kriis laŭtege kaj koleris je mi kaj mia ĉarma onklo. 

Timo estas ridinda sento. Timo pligrandigas la aferon. blindi- 
gante la sanan racion. 

Fraŭlino! — ekvokis maljuna sinioro sen unu mano mi 
estis milfoje dum la milito en teruraj lanĝeroj. Mi eĉ perdis mian 
rektan manon. Sed neniam mi flugos en la aero. Bona Dio gardu ”ninf 

Kaj la horoj senĉese unu post la alia aloroksimiĝgis strangan ve- 
speron de fraŭlina, senzorga vivo. Estis jam lasta momento por ve- 
turi al onklo Tadeo. Tiu atendis min maltrankvile. Ne estus por 
li agrable, se mi malkuraĝiĝus. Poste du telefonoj parolis kune. Apa- 
rato onkla kun aparato de aeroplanejo. 

— Ĉio estas preta! — vokis venke nigra telefono kaj mia koro 
emocie batadis. Mi tuj kun la onklo forkuris el la ĉambro. En tiu minuto 
ankoraŭ foje kriegis telefono. Mia patro volis haltigi du frenezulojn. 
Sed belega destino aranĝis alie. 

Mi kun onklo Tadeo enaŭtomobiliĝis kai ekveturis rapidege. 
Unu penso, unu deziro gvidis kun mia onklo la aŭtomobilon. Puŝita 
policisto trovinte sin en vera danĝero enskribis nin en sian fiotlibre- 
ton. Tio malgravis! Teraj aferoj ne interesis nin plu. 

u vi havas bonan koron? — demandis min serioze la onklo. 

— Jes. Bonan, ŝtonan kaj sanan! 一 mi respondis sufiĉe trankvi- 
le, malgraŭ ke la dentoj klakadis nervoze. 

— Ne forgesu karesi nian katinon en aeroplanejo. Sen ŝia bon- 
volo ni povus ekfali de l' aero. 

Ĉiu homo fluganta havas siajn talismanojn, kiuj speciale portas 
al li feliĉon. 

Estis tre ridinde troviĝi en granda, fremda vestaĵo, kun okulvi- 
troj. Mi kun la onklo ŝajnis esti Eskimoj, malgraŭ ke tio estis mona- 
te majo. Mi saltadis pro ĝojo, sed tiumomente io pepis apud miaj 
piedoj. La haroj hirtiĝis sur mia kapo pro freneza timo. Tio estis.. 
la nigra katino, kiun mi neatente frapis per mia piedo. 

Nia sorto estis do certa! 

Neniu akompanis al la du kuraĝuloj. En la aeroplanejo tio estis. 
tute ĉiutaga afero. Neniu miris. Tio pikis mian koron. 

Komence grandega bruo de malviva birdo surdigis min tute. 
Ni turnis nin kelkfoje sur la tero. Estas malfacile forlasi tiun teron!! 
Poste eta balancado sed tre agrabla. Iomete memoriĝis lulilo.... Sed 
kia ŝanĝo fariĝis dum kelkaj minutoj? Ĉu malsupre ekzistas la sama 
tero, de kiu ni estas? Ridinda infana ludilo en mano de granda uni- 
verso. Ĉu estas eble, ke ni povas vivi en tiu malgranda parteto de l' 
mondo, ne provante liberigi nin? 

Ĉio fariĝis malreala. Vistulo kiel fraŭlina rubando. La tero de- 
segnita per infanaj fingroj. Nur mi kun la onklo estas grandaj kiel 
ĉiam. Ekbriliĝis lanternoj de l' urbo. Ili lumis kiel perla rozario en 
mano de roz-griza vespero. 

Ni estis tiel supre, ke mi tute ne sentis, ke ni flugas. Palaj ste- 
loj oriĝis. Ili ŝajnis esti juvelaro sur la blua kolo de l' ĉielo. 

Mi volis eksalti kaj flugi en la aero por preni stelojn kaj reve- 
ni al la griza tero, por eklumigi ĝin. 

De tiu mirinda vespero mi senĉese revis pri nova veturado en 
la nuboj. Mia dezirata kavaliro havu flugilojn de l' aeroplano! Mi 
estas vere malfeliĉa, kiam mi aŭdas zumon de l' aparato. Tio estas 
grandega, dolora sopiro je la aero. Homo kiu almenaŭ unufoje flu- 
gis, ne povos vivi sen flugado. Mickiewicz en sia poemo inspire VOKAS: 

—- Kiu dum la vivo almenaŭ unufoje estis en la ĉielo, tiu poste 
ne tuj trafos al tiu ĉielo. 

Kaj mi pensas, ke mi longe erariros al tiu ĉielo, al kiu mi estis 
tiel proksima! 


WURKERT. LULILO KAJ ĈERKO. 


Da paclokoj ekzistas multe en la vivo, kaj kiu ne konas inter ili la du gra- 
vajn? Unu staras sur enirsojlo de la vivo, la alia sur elirsojlo de tiu ĉi. Difere- 
ncaj, tre diferencaj ili ŝajnas esti, kaj tamen ambaŭ ili estas al si preksimaj kaj 
parencaj. 

El labuloj estas lulilo farila kaj ankaŭ la ĉerko. En arbaro staris iam la 
arbo, el kiu oni prenis tabulojn. Freŝa kaj verda elendis ĝi siajn branĉojn kaj tiam 
ripozis laca vojaganto sub gi. Fine oni faligis la arbon $ia trunko estis distran- 
ĉata kaj en trankvila laborejo prilaborata; unu lulilo kaj unu ĉerko devenis sam 
lempe el gia ligno. Lulilo kaj ĉerko kreskis do iam forlaj kaj plenaj, kiel arba- 
ra kaj frukta arboj; sur ĝiaj branĉoj kantadis birdoj. Ambaŭ ili estis iam en prin- 
tempo folihavaj kaj aŭtune senfoliigilaj, ambaŭ ili falis pro hakilo kaj ventego. 

Kaj en ambaŭ dormas la homo en ripozo kaj paco. Kiel senkulpa suĉinfano- 

kuŝas li en lulilo, nenia mizero tedas ĝin, pura kaj sennuba estas la ĉielo de ĝia 
vivo. Estas alie kun la ĉerko? Ankaŭ en ĝi dormas la homo, ankaŭ lin trafas ne- 
aia malbono, nenia mizero. Vere alia dormo ĝi estas, ol tiu en la lulilo, ĉar nun 
estas ĝi fera, sensonĝa kaj malvarma, sed firme kaj kaŝite tenas ĝi la dormanton. 

En ambaŭ ni ne iras mem, oni metas nin tien. Ĉar senlielpaj kaj malfortaj 
ni estis ankoraŭ, kiam ni en brakoj de la patrino sidis, de ŝi ricevadis kion ni 
bezonis, ankaŭ la ripozon. La patrino prenis nin de la brakoj kaj metis nin ame 
kaj dolĉe en la lulilon. Rigidaj kaj palaj, senigitaj de la forto kaj movo ni eslas en 
la morto, oni metas nin en ĉerkon, ĉar mem ni ne povas nin kuŝigi, 

Lulilo kaj ĉerko — ĉe ambaŭ oni ploras. Kiu ne konas larmojn de gojo, kiuj 
en patra kaj palrina okuloj brilas, kiam ili sur la lulilon de la infano rigardas? 
Kiu ne konas la larmojn de doloro, kiuj brilas en okulo de la infano, kiam ĝi 
apud la ĉerko de la gepatroj staras? La gepatroj metas siajn infanojn en lulilon 
kaj laŭregule la infanoj siajn gepatrojn en ĉerkon. Larmoj estis ĉi lie kaj tie. 

Lulilo kaj ĉerko — ĉe ambaŭ oni esperas. Ĵes, la espero movas koron, dol- 
ŝa espero lumas nin renkonte, kiam ni ĉe la lulilo de niaj karuloj staras. Per 
morlo estas tiu ĉi ligilo disŝirita, sed ni esperas kun certeco, ke gi kunligifos ree 
fortike tie supre, kaj tiu-ĉi certeco estas ĉe la ĉerko nia ankro, nia konsolo. 

Lulilo kaj ĉerko —— ĉe ambaŭ oni preĝas. Piaj deziroj, pensoj kaj sentoj su- 
preniras el koroj de gepatroj ĉielon, kiam ili ĉe la lulilo de la infano staras, pro feli- 
ĉo kaj beno por la karulo pregas al Dio. Ankaŭ apud la ĉerko ni pregas, ni pe- 
tegas por la mortinto favoran jugon, ĉielpacon kaj feliĉon. 

Lulilo kaj ĉerko —-- ĉiam vi ŝirmos la homoin —- vi ambau estas luliloj: unu 
por la tero, la alia por la ĉielo. 

Tradukis el germana lingvo Karol Mikos. 


RECENZOJ. 


HERMANN HAEFKER: Jarmiloj pasas, Universala hi- 
storio verkita originale en Esperanto. 1930/31. Eldonis: Heroldo de 
Esperanto, Koln, Germanlando. 

Esperanta literaturo riĉiĝis per tiu ĉi nova, tre valora verko. 

En vico de tre interesaj ĉapitroj disvolvas la aŭtoro antaŭ niaj 
okuloj la historion tutmondan — ekde la plej antikvaj nebulaj epo- 
koj. kiam aperis la unuaj, senformaj ĉeloj, kiuj devis trans jarmiloj 
ŝanĝiĝi ĉe la plej alta speco de l' kreaĵo, nomita — homo. 

Ĉar, kiel diras la aŭtoro, historio ne estas romano, sed scienco — 
li science klarigas tiun evoluon de l' homaro helpe ne nur de histo- 
riaj fontoj, sed ankaŭ de l' filozofio, astronomio kaj sociekonomio. 
Ĉie kaj ĉiam li serĉas kaŭzojn, kialojn de l' aperintaĵoj, kaj trafe, 
saĝe ilin substrekas. 

La majstra rakontadmaniero de l' aŭtoro faras, ke de la ko- 
menco ni devas legi lian libron senripoze ĝis la fino, por senĉese miri. 
pri la logika maniero, en kiu li disvotvas sian pacidecn en tiu eposo 
pri sango, larmoj kaj rezigno. La leganto nepre devas esti certi- 
gita, ke la neceso de l' universa paco ne estas neatingebla revo de 
idealuloj, sed la saĝa, prava kondiĉo de 1 estonta homara estado. 

La apero de tiu libro estas grandsignifa por la Esperantistaro. 
Eble ĝi estas la unua alaŭdo de originalaj, sciencaj niaj verkoj, eble 
ni povos baldaŭ starigi fiere kaj ĝoje tutan bibliotekon. Vivani se- 
quentes! M. Szczepafiska. 


GEOFFREY D. NASH: Miniaturoj. Originale verkila poemaro, eldonila 
de The Esperanto Publishing Co. Ltd. — Aĉetebla ĉe Brita Esperantisla Asocio 
142 High Holborn, London, W. C. 1. Anglujo. Prezo 2 8.6 p. 

Ne ĉiu pentristo kuragas pentri miniaturojn, ĉar tiu ĉi artspeco insiste 
postulas majstran certecon de l' tekniko. 

Kiel en veraj miniaturoj ju pli eta estas la bildeto, des pli forte videbligas 
ĝia artismo, liel malgrandaj du, tri aŭ kelkstrofaj poemoj de Nash, devigas nin 

al admiro pro sia elserĉita gracio. Ĉu povus nin ne ravi agordplena elegio „Eta 
manet'”, kiun ŝajnas akompani la marmurantaj tonoj „tik—tak“ de l „Ava hor- 
loĝ' "? — Ĉu ne al ni el orumita kadro ridetas la pasinteco per „buŝeto flor-simi- 
la" de „Eta praonklino".... 

Ni devas konstati, ke s-ro G. Nash en siaj „Miniaturoj“ donacis al esperanta” 
leganto miniaturpoemojn en tre alta speco de tiu ĉi verkadmaniero, dank' al kiu 
forte sin notas en memoro tiu ĉi plastik-kolora serio de l' poemetoj, formante 
tutaĵon tre interesan kaj ne kutiman. Z. Ĉwiklinska. 


KOLOMANO KALOCSAY: Streĉita Kordo. Poemaro. Eldonis Literatura 
Mondo. Budapest. Pø. 190. Ricevebla ĉe Pola Esp. 

Kalocsay, tiu granda majstro de l' rimoj kaj ritmoj, feliĉigis nin per sia nova 
verko, kiu por esperatta mendo estas revelacio! 

Belsonaj rimoj, lerta teĥniko kaj ritmo, kreas por leganto veran spirit- 
feston. Neĉiulaga estas ĉarmo de tiuj versoj! Ili sonas tiel bele kaj subtile, ke 
povas ravi homojn, kiuj eĉ ne konas la lingvon. lli estas tiel melodiaj, ke aŭ- 
skultante oni volas alvoki muzikon kaj kanti en sia animo dankeman himnon al nia 
granda poeto. Denove Esperanto montris sian forton kaj ĉarmon! 

Malodinara fantazio de l' poeto montras sian riĉecon en varieco de l' agor-' 
doj. Leganto, kies lutan amon posedas la aŭtoro, senvole kaj senrimarke ŝanjas 
sian humoron kaj sentojn kune kun la verkisto. Do ni iomete mokas kritikistojn' 
en la sprilaj „Veoj pri la asonancoj". Poste ni farigas romantikaj kaj post kel- 
kaj pafoj pagsanoj, aŭskultante belegan himnon al la Diino de 上 Amo. Refreŝigas 
nin melodio de senhejmulo, kortuŝas versoj al S-o Carl kaj pri la morto de Za- 
menhof. 

Morto. amo kaj vivo, senzořga papilia vivo ravas kaf amuzas egale, | 

Priskribante la naturon (kvar sezonoj de l' jaro), kio estas tro konata temo, 
la aŭtoro donis al ni belegan kaj malfacilan formon de l' soneto. La sentoj de l" 
naturo, kiuj en sonetoj pli bone estas sentoj de l' animo, kreas specialan valo- 
ran ĉarmon. 

Poeto estas super la popoloj kaj super la lingvoj. Sed speciale la lingvo 
esperanta havas feliĉon posedi tiun grandan talenton. Kaj same la aŭloro havas 
grandan feliĉon, ke li povas kanti en tiu, tiel belsona lingvo, kiel nia kara 
Esperanto, Irena Szrzepanska. 

JULIO BAGHY: Printempo en la aŭtuno. Rakonto pri dolĉe melankolia 
renkonto. 1931. Eldono de Heroldo de Esperanto, Köln, Germanujo. Paĝoj: 114. 

Jam la titolo montras, ke en tiu ĉi libro devas esti multe da suno. Ĝi estas 
kortuŝa rakonto pri du trovitaj infanoj, knabo kaj knabino. kiuj renkontas sin 
kaj enamiĝas reciproke. Kreskas kaj floras ilia amo, kaj la amfloroj odoras tiel 
bele. ke la knabo havas printempon en sia koro. Li estas gimnaziano, ŝi nur ko- 
mediantino, kaj ili devas adiaŭi sin kaj disiĝi. Ŝi migras al alia loko, li restas 
kun doloranta koro kaj memoro pri la bela, aŭtuna printempo. | 

Mi supozas, ke ĉiu volonte tralegos la libron, kaj la bela, kvankam facila 
lingvo faros plezuron por la leganto. H. Kantorowicz. 

C. WALTER: Gajaj horoj por Esperantistoj. Spritaĵoj, Anekdotoj, Ŝercde- 
mandoj, Preseraroj, Vortludoj, Societludoj por gajigi grupojn, izolulojn, kursgvi- 
dantojn, lernantojn. Tria eldono. Aĉetebla ĉe la aŭtoro: Berlin W. 10 (Germanu- 
jo) Hohenzollernstr. 11. Paĝoj 56. Prezo: 0.50 RM. aŭ du respondkup. 

La libreto enhavas kolekton da bonaj ŝercoj, parte tradukitaj de la aŭtoro 
aŭ ĉerpitaj el diversaj gazetoj. La aŭtoro tre sukcesis, tradukinte la societlu- 


dojn. — Bonege, ke ni havas ion, kio gajigus kaj ridigus grupajn kunvenojn. Ni 
esperu, ke ĉiuj grupanoj pere de tiu libreto ludante kaj amuziĝante kune inter- 
amikiĝos. — Diversnaciaj esperantistoj povas bone, ne enuante, pasigi la tem- 


pon kaj babilante en la lingvo, akiri pli fundan ĝian konon. 
Ewa Buchsbaum. 

C. WALTER: Gajaj Vesperoj. Paĝoj: 80. Prezo: 1 RM. Aĉetebla: kiel la 
supra. 

Aperis malgranda libro (domaĝe, ke tiel malgranda), kiun la leganto ko- 
mencinte legi, legas kun kreskanta interesiĝo seninterrompe ĝisfine. Nenio stran- 
ga! La libro estas tiel interesa, tiel amuza! Kaj skribita facil- kaj belstile. Jam 
en antaŭparolo la aŭtoro skribas: „La libro havas du taskojn. Mi sincere dezi- 
ras, ke ĝi plenumu ambaŭ. La unva tasko estas: amuzi la esperantistaron. La dua 
tasko estas: fari la grupvesperojn tiom gajaj kaj amuzaj, ke la grupanoj vizitu 
la grupvesperojn kun vera plezuro kaj restu fidelaj al la grupo kaj al la lingvo 
Esperanto”. 

Kaj li ne trompiĝos. Lia sincera deziro tute plenumiĝos. Estas dezirinde, ke 
ĉiuj verdstelanoj legu tiun-ĉi libron, kaj... ke la aŭtoro ' el eble plej multajn 


tiajn librojn eldonu. — La libro konsistas el kelkaj partoj, nome: 1) Spritaĵoj, 
anekdotoj. 2) Humorajoj. 3) Diversaĵoj. 4) Reguloj por gvidantoj. 5) Programkon- 
“siloj por grupkunvenoj. 6) Ludoj. Juljusz Ortsmann. 


POLLANDA KRONIKO. 


BYDGOSZCZ. La aperanta ĉi tie „Volkszeitung“ enpresas ĉiusemajne 
Esp. angulon. Fine de novembro okazis publika prelego de prof, Pelinski s. t. 
„Kun Esperanto ĉirkaŭ la terglobo“. — Dum la ĝenerala kunveno de Esp. — 
Rondo oni elektis kiel honormembrojn s-ojn Dron Lewiński, S. Schulz kaj parla- 
mentdeputiton Pankratz. — S-o Jean Forge okazigis bonege sukcesintan provle- 
cionon laŭ la metodo de pastro Cseh. 

CHEŁMNO (Heŭmno): Audu gesamideanoj! En Chelmno en monato julio [for- 
migis oficiale registrita „Pola Esperanta Societo". Oni elektis prezidanto s-on 
Mr. K. Schreyer (Srajer) apotekiston, Vicprezid. s-on Ceraficki — Inspektoro 
de esperanta kulturo s-on prof. Radziminski —- Sekretario St. Malinowski pre- 
siston kaj kasisto s-on Ciemnoczolowski presiston. Tiu ĉi nova socielo disvolvas 
viglan agadon. Por ekzercado en skribo kaj vorto oni fondis gazeton principe 
por sia propra utilo, kie ĉiuj membroj devas loki siajn ellaboraĵojn en lingvoj 
pola kaj esperanta. Unua kaie-o estos eldonita 15-an de decembro en datreveno 
de naskigo de Zamenhof, kiel pruvo de honorita Majstro kaj viva forto de disva- 
stifanta problemo de mondlingvo. 

Krom en Esperanta Societo, oni propagandas Esperanlon en Korpuso de 
Kadetoj N-o 2 kiel devigan lingvon en tri klasoj de unua kompanio a, b, c — 
kaj vespere kurson en dua kompanio. Entute lernas 150 kadetoj —- instruisto 
estas s-ro prof. Radziminski. Por festi dekkvaran datrevenon je 15-a decembro 
prepariĝas tuta esperanta mondo en Chelmno (Pomeranio). 

KRAKOW. La 3-an de novembro prof. T. Biliński inaŭguris novan serion 
de kursoj, arangataj de Pollanda Esp.-Instituto, per pollingva prelego s. t. „Pa- 
rizo, urbo de lumoj kaj gojo..." Granda prelegejo en Muzeo Industria lutpleniĝis. 
Rezulto lre bona: tri diversgradajn kursojn, gvidatajn de s-o Hodakowski, aliĝis 
ĉ. 130 personoj. 

LUBLIN. La gazelo „Ziemia Lubelska“ enpresas esp. anguleton. Okaze de 
la festo de sendependeco oni aranĝis esp. solenaĵon kun programo en pola kaj 
esp. lingvoj. Preparis gin s-oj dro Medrkiewicz kaj Pruski. 

TARNOWSKIE GÓRY. De la 6. 10—27. 11. funkciis kurso kun 10 perso- 
noj. Antaŭ la kurso okazis vasta propagando, i. a. estis aranĝata efika E-ekspo- 
zicio en montrofenestro de librejo de Jan Muszkiet. Kvankam por la pagata kurso 
anoncis sin nur 10 pers.: la ekspozicianta librejo mem vendis kelkdek lernoli- 
brojn (certe signo de la hodiaŭa ekonomie malfavora tempo, ke iuj interesuloj 
elektas malplikostan vojon. i. e. memlernadon). I.a librejo, tre favora al propa- 
kando de la mondlingvo, konstante ekspozicias Esp-aĵojn kaj havigis por sia 
stoko ĉiujn verkojn tradukitajn el la pola lingvo en Esperanton. 

La 13. 12. la loka grupo „Konkordo“ aranĝos p. k.-vesperon. 

WARSZAWA. La Esperanto-movado ĉe ni laslatempe tre vigligis. Oni 
povas certe diri, ke la Un. K. grandege influis la plivigliĝon de la movado. La 
mezurilo estu tie ĉi kelkaj nombroj de aliĝantoj al Esp.-Kursoj. La Akademia 
Esp. Rondo (Nowy-Swiat 21) — ekde jaroj gvidas Esp.-kursojn, sed ĝis la lasta 
jaro, la plej granda nombro, kiu partoprenis kurson ne superis 30 personojn. Ni 
eĉ ne kredis, ke oni povas atingi pli grandan nombron. Niaj lastaj pruvoj kon- 
vinkis nin tamen, ke la ebleco estas tre riĉa je faktoj. Dum somero ni aranĝis 4 
kursojn t. n. „Kongresaj Kursoj”. Al 4 kursai aliĝis po 45--65 personoj, kio sume 
atingis nombron de preskaŭ 250 personoj. Poste ni aranĝis ankoraŭ 2 kursojn, 
kiujn partoprenis pli ol cent personoj. Krom tiuj lastaj du elementaj kursoj, 
funkcias nun ĉe ni 2 superaj kursoj, kiujn partoprenas ĉirkaŭ:60 personoj. Tamen 
tre menciinda fakto estas, ke lastatempe aranĝas Esp.-kursojn ne esperantistaj 
asocioj. Oni jam notis, ke la Landkonema Asocio en Warszawa enkondukis tiu- 
jare konstantajn Esperanto-kursojn. Nun enkondukis Esperanto-kursojn konstan- 
tajn du tre gravaj kaj multmembraj asocioj en Polujo, kies centrejoj troviĝas en 
Warszawa. 

Unu el b asocioj estas „La Popola Universitato". Ĝia estraro invitis 
s-anon I. Dratver por kursgvidado. La unuan kurson partoprenas 35 pers. 

La dua asocio estas „Ligo de Virinoj" „l. F. O” Antaŭ monato ili invitis 
Estraranon de Akademia Esperantista Rondo, s-anon Henrikon Gielb funkciigi 
tie la kurson, kiun partoprenas kaj tre fervore lernas 53 personoj. 

Ni esperu, ke tiu kursanaro baldaŭ fariĝos fundamento por nova Espe- 
ranto-Grupo en Warszawa. (Kial krei etajn, novajn organizaĵojn. Ĉu ne estas pli 
bone vigligi la ekzistantajn? Noto de la Red.). 

De 21--29 de junio k. j. okazis en „Ŝtata Lernejo de Voj- kaj Pontkonstru- 
ado" ekspozicio, organizita de „lralhelpa Societo" de tiu lernejo. En la ekspo- 
zicio partoprenis Esp.-Rondo, kiu en 2 salonoj montris multegon da (interesaj 
eksponaĵoj. Esp.-fako konsistis el subfakoj: tekniko kaj scienco, komerco kaj 
industrio, turismo, beletristiko, gazetaro kaj korespondado. Impona kaj bela 
aranĝo kaŭzis la plej viglan interesiĝon de la vizitantaro. Esp.-fakon vizitis 1840 
personoj, inter kiuj estis nur 3 esperantistoj. 

Oficistoj de la Poŝtŝparkaso fondis Esperanto-grupon kaj funkciigis kur- 
son kun 15 personoj. 

WILNO. En Juda Landkonema Societo (7. T, K.) s-o S. Szyk raportis kun 
bildoj pri la 23-a Un. Esp. Kongreso kaj Postkongresoj. Ĉeestis multnombra aŭs- 
kultantaro. La raportanto ankaŭ prelegis s. t. „Signifo de Esp. por turismo“. 
Post provleciono kaj ludo de l' esp.-himno per gramofondisko aligis al la komen-, 
ciĝanla kurso ĉirkaŭ 60 personoj. Gvidas s-o S. Szyk. 


ESPERANTO EN USON-LITOVA ĴURNALO. 


Estinta ano de la „Delegation pour adoption d' une langue auxiliaire inter- 
nationale“ Dro Petro Buĉiso (Buczysz), nun misiista katolika episkopo de l' orien- 
la rito lastatempe gastas en Usono inter siaj samnacianoj, Litovoj, Ukrainanoj 
kaj Rusoj kaj eĉ Poloj lin bonvenigas. Ilia ĵurnalo lin treege reklamas. Unu lito- 
va jurnalo: „Zvaigzde“ krom litovlingvaj skribaĵoj pri li enmetis en sian eldona- 
jon jenan esperantlingvan poematon: „Jen grandul' de Litovio — kaj orientrita 一 
Episkop’ de l' Eklezio — Estro altigita. —— Granda estas scienculo — li - jen ak- 
SIOMO... Kaj ankaŭ vera piulo: — Buĉis' — lia nomo. Por li sonos ĉiu liro 
-- de la poetaro, Ĉar ja agas tiu viro Por bon' de l' homaro. Li jam 
estas kvazaŭ dio De l' litova gento — Kaj kolon' de l' Eklezio -- De la 
orienlo...” Miriamido. 


UNIVERSALA ESPERANTO-ASOCIO. 


POLA TERITORIO. Ĉefdelegito: J. Ŝapiro, Marszatka Pilsudskiego 33. 
Konto ĉe PKO No 60.047. 


OFICIALA BULTENO N-o 25. 
NOVA ASOCIA JARO. Ĉiuj gisnunaj mebroj de UEA ricevis en Novembro 


specialan numeron de „Esperanto“ kun invito al realiĝo por la jaro 1932. Mi es- 
peras, ke ĉiu ricevinto restos fidela al nia Asocio kai petas plenigi la aligilon 
kaj transdoni ĝin kun la kotizo al la loka Delegito aŭ — se ne estas — rekte 
transsendi la aliĝilon en fermita koverto al la Cefdelegito, pagante samtempe la 
kotizon je poŝtĉekkonto N-o 60.047. La kotizoj por la jaro 1932 restas senŝanga]J: 
Helpmembro — Zl, 3-—, Membro — Zl. 6.—, Membro-Abonanto — Zl. 15.—, Su- 
btenanto —- Zl. 45.—, Dumviva Membro — ZI. 500.--. La kotizo de Dumviva 
Membro estas pagebla en daŭro de 3 jaroj, ĉiujare po 1/3. Membro-Abonantoj, 
Subtenantoj kaj Dumvivaj Membroj rajtas ricevi dum la jaro 1932 „Polan Esperan- 
tiston" por speciale rabatita prezo Zl. 5.— anstataŭ Zl. 8.—. Tiu favora abonpre- 
zo estu pagita al la loka Delegito aŭ al la Ĉefdelegito. La administracio de „Po- 
la Esp.” ne akceptas rekle al ği senditajn rabatajn abonpaĝgojn. 

PREMIOJ POR FRUPAGO. Ĉiu, kies pago atingos nin ĝis la 31-a de Ja- 
nuaro 1932 rajtas laŭ la ĝisnuna kutimo ricevi SENPAGE unu el la jenaj premioj 
laŭ sia elekto: 1. Bildo de Dro Zamenhof. 2. Fundamento de Esperanto, eldono 
5-lingva. 3. Katalogo de lingvoj naturaj, popolaj, literaturaj klasikaj kaj 


artefaritaj) 4. A. Drozdov — Krucumo. 5. Walter — Gajaj vespe- 
roj. 6. De Ségur — Respondoj al kontraŭreligiaj paroloj, 7. R. Kreuz 一 
500 komercaj frazoj. 8. Misu Beraru — Spite la vivon (poemoj). 9. Protokolaro 


de XIV, XVIII kaj XXII Univ. Kongresoj de Esp. (3 libroj). 10. Jarlibro de UEA 
por 1924. 11. Jarlibro 1926. 12. Jarlibro 1928. 13. Jarlibro 1930. 14. J. Zawada. 

Adreslibro de pollandaj Esperantistoj. 15. W. Bonsels. Ŝolandro. Krom tio „Datoj 
kaj faktoj de paca movado“. 16. Dro Privat.-Esprimo de sentoj en Esperanto. 17. 
Dro Ferriere — Estonta Eduko. 18. H. Hodler. Lia vivo kaj verko. 19. R. Schwartz. 
Verdkata Testamento. 20. Turisma kolekto (materialo por ekspozicioj). 21. J. Mer- 
chant. Tri Angloj alilande. 22. Islando lando, vivo kaj literaturo. 23. Grenkamp- 
Kornfeld. 5.000.000. 24. Julio Baghy — Dancu, marionetoj! 25. Baghy-Viktimoj. 

PREMIOJ POR SUBTENANTOJ. Belajn libropremiojn ricevas la Subte- 
ELS] laŭ speciala listo, ricevebla ĉe la Delegitoj aŭ rekte de la Ĉefdelegito 
au peto. 

LASTA ALVOKO AL LA NEREPAGINTOJ. Kelkdek niaj membroj be- 
daŭrinde ne repagis sian kotizon por 1931, nek respondis “al niaj dufojaj skribaj 
admonoj. Fermonte nun la liston por la jaro 1931 mi tre petas, ke ĉiuj, kies ti- 
nuancaj eblecoj tion permesas, bonvolu rapide repagi sian kotizon por la jaro 1931. 
lli tuj ricevos la Jarlibron kaj la ceterajn dokumentojn 

STATO DE UEA EN POLUJO. La 1-an de Decembro 1931 ni havis en. Po- 
luto 451 membrojn (4 DM, 16 MS, 235 MA, 173 M, 23 HM) kaj 1 Esp. Entr. Je 
lu sama dalo pasintjare ni havis nur 391. Nia membraro pliiĝis do je 60 anoj, kio 
signifas gojigan progreson. Tio estu por ni instigilo por plua varbado kaj pligran- 
digo de la anaro en la lando de la nunjare okazinta bela mondfesto Esperantista. 
Por la jaro 1932 pagis jam sian kotizon: 4 DM, 1 MS, 8 MA, 6 M, 3 HM, kune 
22 anoj kaj 1 Esp. Entr. 

NOVAJ DELEGITOJ: Plezure ni anoncas jenajn novajn Delegitojn: 

IRENA. D. Marjan Grodzki, leŭtenanto, Lotnisko No 35 m. 4, Deblin. 

WARSZAWA. D. Włodzimierz Miernicki, fotografisto, Marszałkowska 88. 

VD. Halina Weinstein, studentino, Leszno 99, lg. 5. (ĉen 
korespondado). 

VD. Henryk Münch, bankoficisto, Bank Gosp. Krajowego 
(komerco kaj industrio). 

VD. Eugeniusz Rvtenber$, teknika fabriksvidanto, (gazetaro) 

VD. Ewa Szatz, Dluga 8a, (lurisma servo). 

VD. Roman Ignaciuk, kompostisto, Młynarska 14 (propagan- 
do kaj varbado). 

La nova Delegitaro en la ĉefurbo estas elektita dum la kunveno de UEA- 
anoj, okazinta la 24. 10, n. j. sub prezido de f-ino Dro Sofio Zamenhof. 


Bialystok, la 1. XII. 1931. J. Ŝapiro, Ĉefdelegito de UEA. 
KOMUNIKAT. 


Zarząd Główny Robotniczego Stowarzyszenia Esperantystów „Praca“ (La- 
boro) w Polsce niniejszem komunikuje, że roholn. Grupa esperancka, działająca 
na ul. Zamenhofa 8 w Warszawie, nie jest Filją naszego Stowarzyszenia i że 
tymczasem prace na terenie Warszawy prowadzi tvlko Zarząd Główny bez ład- 
nych filij. Wydawany przez tę-że grupe podręcznik Esp. Gelenberga nosi nie- 
prawnie firme „].aboro“ jako wydawcy. 


ALVOKO. 


Virinoj atentu! Grave! Paco kaj Esperanto estas gefratoj. Por simpatiigi al 
Esperanto estraron kaj membrojn de la Internacia Virina Ligo por Paco kaj Li- 
bereco ni petas la kunlaboron de ĉiu samideanino, kiu estas ankaŭ membro de 
[Vo LE. 

; Sendu vian adreson aŭ al Helene Wolff, Cleve Emmericher Str. 28, aŭ al 
AElise Jacobs, Flensburg, Mathildenstr. 9, Germanujo. 


3 DE LA REDAKCIO 


Plej korajn gratulojn okaze de la Kristnaskaj Festotagoj kaj jarŝanĝo sen- 
das al siaj Est. Abonantoj, Legantoj kaj Amikoj 
Redakcio kaj Administracio de „Pola Esperantisto“. 


ĈIUJ AŬSKULTU! 


Ni ripetas, ke la 15-an de decembro je la 17 h 40 m prelegos s-o prot 
O. Bujwid per ĉiuj radistacioj polaj s. t. „L. L. Zamenhof kaj lia eltrovo de la 
helpa lingvo”. 

Gesamideanoj, nepre ĉiuj aŭskultu. Se iu el vi ne havas propran radirice- 
vilon, li iru al siaj konatoj, profitante tiel la okazon propagandi la aferon inter 
la radiamatoroj. Tuj post la prelego skribu dankleterojn al Dyrekcja Polskiego 
Radja — Warszhwa, petante pri regulaj prelegoj aŭ kurso esperantaj. 


Redaktor odpowiedzialny: Juljusz Kriss, Krakow. 


Drukarnia Ludwika Gronusia i Ski wv Krakow'e, ul. Stolarska 6. 

tiam rapidu fari tion tuj! 


Vi rajtas elekti belan libropremion e 
Petu detalojn de la Delegito 
en via loko aŭ rekte de la 


Ĉefdelegito J. Ŝapiro, Marsz. Pilsudskiego 33, Bialystok. 


MEMORU, KE FORTA U. E. A. HELPOS AL FINA 
TRIUMFO DE NIA AFERO! 


Ciu KONSCIA Esperantisto estu membro de UNIVERSALA 
ESPERANTO-ASOCIO! 


109 -an rabaton 


okaze de 


FESTO DE LA LIBRO: 


ricevas ĝis la 31 de decembro k. j. ĉiu acentanto ĉe 


LIBREJA FAKO 
DE „POLA ESPERANTISTO" 
KRAKOW, UL. LUBICZ 34. 


Postulu senpagan katalogon! 


NE FORGESU RENOVIGI LA ABONON POR J. 1931! 


Pagu la abonon je nia konto PKO 406.660. 


Abonu mem kaj varbu novajn abonantojn por la sola esperanta pazeto en Pollando! 
Abonu la polan propagandan revuon „Pomocniczy Jezyk Światowy". 


Redaktor odpowiedzialny: Juljusz Kriss, 


Drukarnia Ludwika Gronusia i Ski w Krakowie, Stolarska 6. 


